Grundlæggelsen af et kloster i [[Citeaux]] i [[Frankrig]] [[1098]] indebar en styrkelse af det europæiske klostervæsen: under [[Bernhard af Clairvaux]] spredte denne klosterrørelse, [[cistercienser]]ne, sig hurtigt ud over [[Europa]] og nåede også [[Danmark]], hvor [[ærkebiskop Eskil]] blev en forkæmper for denne klosterorden. Blandt andet blev cistercienserklostre oprettet i [[Herrevad]] i Skåne [[1144]] og bemandet med munke fra Citeaux, og 1153 overtog de klosteret i [[Esrum Kloster|Esrum]] (oprindelig et benediktinerkloster). Senere medvirkede Eskil ved grundlæggelsen af to [[Præmonstratenserordenen|præmonstratenserklostre]] i Skåne omkring [[1150]], i [[Tommarp]] og [[Øved]], som fik munke fra denne ordens hovedkloster i [[Prémontré]] i [[Champagne]], Frankrig<ref>Fenger, s. 173</ref>.
Religion Organisationer